rejauldu/bengali-wikipedia huggingface dataset:
সামাজিক সমস্যা হলো এমন একটি নেতিবাচক ঘটনা যা সমাজে বসবাসকারী মানুষকে স্বাভাবিক জীবনযাপনে বাঁধা সৃষ্টি করে। এটি সামাজিক জীবনযাত্রায় বাঁধা প্রদান করে আবেগীয় ও অর্থনৈতিক ভাবে সামাজিক উন্নয়ন ব্যাহত করে।   সামাজিক সমস্যার সংজ্ঞা  সমাজকর্ম অভিধান অনুযায়ী  "সামাজিক সমস্যা এমন একটি অবস্থা যা আবেগীয় অর্থনৈতিক দুর্দশা সৃষ্টির মাধ্যমে সমাজের মানুষকে প্রথা ও মূল্যবোধ পরিপন্থী কাজের দিকে ধাবিত করে" সমাজ বিজ্ঞানী এল কে ফ্রাঙ্ক  "সামাজিক সমস্যা বলতে এমন একটি সামাজিক অসুবিধা অথবা অসংখ্য লোকের অসদাচরণকে বুঝায় যা সংশোধন করা দরকার"।   সামাজিক সমস্যার কারণ   মৌলিক মানবিক চাহিদা অপূরণ  সম্পদের অসম বণ্টন  অতিরিক্ত জনসংখ্যা   প্রাকৃতিক দুর্যোগ   পরিবর্তনশীল সমাজ  দরিদ্রতা  অপুষ্টি  শিক্ষার অভাব   রাজনৈতিক অস্থিরতা   আন্তর্জাতিক চক্র   অপসংস্কৃতি   কুসংস্কার   শিল্পায়ন   সম্পদের অপব্যবহার  যৌতুক  নারী নির্যাতন  শিশু শ্রম  পুরুষ নির্যাতন    সামাজিক সমস্যার প্রভাব   নৈতিক অবক্ষয়   নিরাপত্তাহীনতা   জীবনযাত্রা ব্যাহত  সামাজিক সম্পর্ক হ্রাস   মাথাপিছু আয় হ্রাস  দুর্নীতি   সন্ত্রাস  উন্নয়ন ব্যাহত    দারিদ্র্যতা বৃদ্ধি   বাল্য বিবাহ   অসচেতনতা   পুষ্টিহীনতা   ক্ষতিকর অবস্থা সৃষ্টি   সামাজিক সমস্যার প্রতিকার   জনসংখ্যা নিয়ন্ত্রণ  কর্ম সংস্থানের সৃষ্টি  মৌল মানবিক অধিকার নিশ্চিত করন  সম্পদের সুষম বণ্টন  শিক্ষার হার বৃদ্ধি   দ্রব্য মূল্য নিয়ন্ত্রণ  দেশীয় সংস্কৃতির অনুশীলন  চিত্তবিনোদনের ব্যবস্থা করা  রাজনৈতিক স্থিতিশীলতা অ্যানায়ন   তথ্যসূত্র   বিষয়শ্রেণী:সামাজিক ঘটনা বিষয়শ্রেণী:আলোচ্য বিষয় অনুযায়ী রাজনীতি বিষয়শ্রেণী:সামাজিক সমস্যা
সুনিতা দেশপাণ্ডে ( ঠাকুর; ৩রা জুলাই ১৯২৬ - ৭ই নভেম্বর ২০০৯) একজন ভারতীয় লেখক ছিলেন। তাঁকে ভালোবেসে "সুনিতাবাই" বলা হতো। প্রাথমিক জীবন সুনিতা দেশপাণ্ডে ১৯২৬ সালের ৩রা জুলাই মহারাষ্ট্রের রত্নাগিরিতে জন্মগ্রহণ করেন। তাঁর বাবা, সদানন্দ ঠাকুর, উত্তরপ্রদেশের ধামপুরের একজন সুপ্রতিষ্ঠিত ফৌজদারি আইনজীবী ছিলেন। সুনিতার এক কাকা রাজা পাটেকর ভারতীয় জাতীয় কংগ্রেসের একজন সক্রিয় সদস্য ছিলেন। তিনি তাঁকে আন্নাসাহেব সহস্রবুদ্ধের সাথে পরিচয় করিয়ে দেন। আন্নাসাহেব তাঁকে ১৯৪২ সালে ভারত ছাড়ো আন্দোলনের জন্য একটি ভূগর্ভস্থ রেডিও চালু করার দায়িত্ব দিয়েছিলেন। তবে, প্রকল্পটি কখনই শুরু হয়নি। পরে তিনি রাষ্ট্র সেবক দলে যোগ দেন।  কর্মজীবন  সুনিতা দেশপাণ্ডে তাঁর জীবনের শেষ দিকে লেখা শুরু করেছিলেন। তিনি ১৯৯০ সালে তাঁর স্মৃতিকথা আহে মনোহর তরী () প্রকাশ করেন। বইটি বিভিন্ন ভাষায় অনুবাদ করা হয়েছে, তার মধ্যে আছে গুজরাটি ভাষায় ("মনোহর ছে পান " শিরোনামে, অনুবাদ করেছেন সুরেশ দালাল, এসএনডিটি, মুম্বাই ১৯৯২), হিন্দি ভাষায় ("হ্যায় সবসে মধুর ফির ভি " শিরোনামে, অনুবাদক রেখা দেশপাণ্ডে, ওরিয়েন্ট লংম্যান ১৯৯৬), কন্নড় ভাষায় ("বালু সোগাসদারু ", শিরোনামে, অনুবাদক উমা কুলকার্নি, মহিলা সাহিত্য, হুবলি) এবং ইংরেজি ভাষায় (" ..অ্যাণ্ড পাইন ফর হোয়াট ইজ নট ", শিরোনামে, অনুবাদক গৌরী দেশপাণ্ডে, ওরিয়েন্ট লংম্যান, ১৯৯৫)।  সুনিতা দেশপাণ্ডে একজন প্রখ্যাত সংবাদদাতাও ছিলেন। তাঁর বই "প্রিয় জি.এ." () হলো মারাঠি লেখক জি এ কুলকার্নির সাথে চিঠিপত্রের একটি সংগ্রহ। এটি ২০০৮ সালে উল্লেখযোগ্য সাহিত্যিক অবদান এবং প্রভাবের জন্য তাঁকে প্রথম "জি এ কুলকার্নি পুরস্কার" এনে দিয়েছিল।  তিনি ভারতের স্বাধীনতা সংগ্রামের উপর ভিত্তি করে মারাঠি চলচ্চিত্র "বন্দে মাতরম" -এ অভিনয় করেছিলেন, যেখানে তিনি নিজের চরিত্রে অংশগ্রহণ করেছিলেন। তিনি "সুন্দর মি হোনার ", "রাজেমাস্টার" এবং "রাজামাতা জিজাবাই" (একটি একক পরিবেশনা) -এর মতো নাটকে অভিনয় করেছিলেন।   ব্যক্তিগত জীবন  ১৯৪৫ সালে, পুরুষোত্তম লক্ষ্মণ দেশপাণ্ডের সাথে সুনিতার দেখা হয়েছিল এবং পরের বছর ১৯৪৬ সালের ১২ই জুন তাঁদের বিয়ে হয়। সুনিতা দেশপাণ্ডে রত্নাগিরি জেলার বাসিন্দা ছিলেন।   মৃত্যু  বয়সের কারণে ২০০৯ সালের ৭ই নভেম্বর তিনি পুনেতে মারা যান। মৃত্যুকালে তাঁর ৮৩ বছর বয়স হয়েছিল। স্বামীর ৯০তম জন্মবার্ষিকীর একদিন আগে তাঁর মৃত্যু ঘটে।   নির্বাচিত লেখা    আহে মনোহর তরী () (মৌজ প্রকাশক, মুম্বাই ১৯৯০)  প্রিয় জি.এ. () লেখক জি এ কুলকার্নিকে মারাঠি ভাষায় লেখা চিঠির সংগ্রহ (মৌজ প্রকাশক, মুম্বাই ২০০৩)  মণ্যাঞ্চী মাল () (মৌজ প্রকাশক, মুম্বাই ২০০২)  মনাতলন অবকাশ () (মৌজ প্রকাশক, মুম্বাই ২০০৬)  সোয়রে সকল () (মৌজ প্রকাশক, মুম্বাই ১৯৯৮)  সমান্তর জীবন () (সান প্রকাশক, ১৯৯২)   তথ্যসূত্র   বিষয়শ্রেণী:২০শ শতাব্দীর স্মৃতিকথাকার বিষয়শ্রেণী:২০শ শতাব্দীর ভারতীয় অ-কল্পকাহিনী লেখক বিষয়শ্রেণী:মারাঠি ভাষার লেখক বিষয়শ্রেণী:২০শ শতাব্দীর ভারতীয় লেখিকা বিষয়শ্রেণী:ভারতীয় স্মৃতিকথাকার বিষয়শ্রেণী:২০০৯-এ মৃত্যু বিষয়শ্রেণী:১৯২৬-এ জন্ম বিষয়শ্রেণী:মহারাষ্ট্রের লেখিকা
পেন্দ্রা () ভারতের ছত্তিসগড় রাজ্যের বিলাসপুর জেলার একটি নগর পঞ্চায়েত-শাসিত শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৫৯২ মিটার (১৯৪২ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে পেন্দ্রা শহরের জনসংখ্যা হল ১২,৩৯২ জন। এর মধ্যে পুরুষ ৫০% এবং নারী ৫০%।  এখানে সাক্ষরতার হার ৭০%। পুরুষদের মধ্যে সাক্ষরতার হার ৭৮% এবং নারীদের মধ্যে এই হার ৬৩%। সারা ভারতের সাক্ষরতার হার ৫৯.৫%, তার চাইতে পেন্দ্রা এর সাক্ষরতার হার বেশি।  এই শহরের জনসংখ্যার ১৩% হল ৬ বছর বা তার কম বয়সী।   তথ্যসূত্র   বিষয়শ্রেণী:ছত্তিশগড়ের শহর
টেম্পু হচ্ছে চার চাকা বিশিষ্ট এক প্রকার ইঞ্জিনচালিত যাত্রিবাহী গাড়ি। এইধরনের গাড়িতে সাধারণত ১৪টি বসার স্থান থাকে। গাড়ির যাত্রি বসার স্থানে ১২ জন এবং গাড়ির চালকের সাথে ২ জন বসতে পারে। গাড়ির হেল্পার গাড়ির পিছনে উন্মুক্তভাবে দাড়িয়ে থাকেন এবং যাত্রিদের থেকে ভাড়া  সংগ্রহ করে থাকেন। তবে যদি ভিতরে বসার জায়গা না থাকে তখন কিছু যাত্রিও হেল্পারের সাথে গাড়ির পিছনে দাড়িয়ে যাতায়াত করেন।  বিষয়শ্রেণী:যানবাহন বিষয়শ্রেণী:বাংলাদেশে যোগাযোগব্যবস্থা
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  আফতাবুজ্জামান (আলাপ) ১৯:০৪, ৮ জুন ২০২১ (ইউটিসি) আহমদ   – (অপসারণের প্রস্তাবনা দেখুনলগ দেখুন) () এই নিবন্ধটার অপসারণযোগ্য বলে মনে হচ্ছে। কারণ এটা সাধারণ আরবি পুরুষ নাম বিষয়কও নয়, যদি থাকত তবে Ahmad নিবন্ধের সাথে মিল থাকত। ━ কুউ পুলক (আলাপ) ০৭:১১, ৩০ মে ২০২১ (ইউটিসি)   নিবন্ধের উল্লেখযোগ্যতা স্পষ্ট নয়  —শাকিল  হোসেন আলাপ ১৮:৪৬, ৩০ মে ২০২১ (ইউটিসি) অপসারণে  -ধর্মমন্ত্রী ওয়াইস আলাপ ১১:৩৭, ৩১ মে ২০২১ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
হুগলি জেল বা হুগলি জেলা সংশোধনাগার হল একটি কারাগার এবং এটি ভারতের পশ্চিমবঙ্গ রাজ্যের হুগলি-চুচুড়ায় অবস্থিত একটি ঐতিহ্যবাহী ভবন।   ইতিহাস   থাম্ব|হুগলি জেল ইস্ট ইন্ডিয়া কোম্পানির শাসনের পর থেকে এটি পশ্চিমবঙ্গের প্রাচীনতম কারাগার কেন্দ্রগুলির মধ্যে একটি। কারাগারটি ১৮১৭ সালে হুগলি নদীর পাশে প্রতিষ্ঠিত হয়। প্রাথমিকভাবে জেল ভবনটি ছিল একজন স্থানীয় ভারতীয়ের ব্যক্তিগত ডোয়েলিং হাউস এবং জেলের রেশন ব্যবস্থা ১৮৩৬ সালে চালু করা হয়েছিল। ব্রিটিশ শাসনামলে রাজনৈতিক বন্দীদের এখানে নির্জন কারাগারে রাখা হতো। বাঙালি বিপ্লবী কবি কাজী নজরুল ইসলাম ১৪ এপ্রিল ১৯২৩ থেকে ১৭ জুন ১৯২৩ সাল পর্যন্ত এই কারাগারের একটি নির্জন প্রকোষ্ঠে বন্দী ছিলেন। হুগলি জেলে বন্দী থাকা অবস্থায় তিনি কয়েকটি দেশাত্মবোধক কবিতা লেখেন।   তথ্যসূত্র   বিষয়শ্রেণী:পশ্চিমবঙ্গের কারাগার বিষয়শ্রেণী:পশ্চিমবঙ্গে আইন প্রয়োগ বিষয়শ্রেণী:১৮১৭-এ ব্রিটিশ ভারতে প্রতিষ্ঠিত
আবু তাহের (১৯৩৬– ১৮ ডিসেম্বর ২০২০) বাংলাদেশের চিত্রশিল্পী যিনি চারুকলায় বিশেষ অবদানের জন্য ১৯৯৪ সালে রাষ্ট্রের দ্বিতীয় সর্বোচ্চ বেসামরিক সম্মান একুশে পদক-এ ভূষিত হন।   জীবনী  আবু তাহের ১৯৩৬ সালে জন্মগ্রহণ করেন। তিনি ১৯৬৩ সালে ঢাকা চারুকলা ইন্সটিটিউট থেকে বিএফএ ডিগ্রি লাভ করেন। চারুকলায় বিশেষ অবদানের জন্য ১৯৯৪ সালে রাষ্ট্রের দ্বিতীয় সর্বোচ্চ বেসামরিক সম্মান একুশে পদক-এ ভূষিত হন।  তার দুই ছেলে ও দুই মেয়ে।   পুরস্কার ও সম্মাননা    একুশে পদক -১৯৯৪  সুলতান স্বর্ণ পদক -শিল্পকলা একাডেমি   মৃত্যু  ১৮ ডিসেম্বর ২০২০ সালে ঢাকার ইউনাইটেড হাসপাতালে চিকিৎসাধীন অবস্থায় মৃত্যুবরণ করেন। পূর্ণ সামরিক মর্যাদায় বনানীর সামরিক কবরস্থানে তাকে সমাহিত করা হয়।   তথ্যসূত্র   বিষয়শ্রেণী:১৯৩৬-এ জন্ম বিষয়শ্রেণী:২০২০-এ মৃত্যু বিষয়শ্রেণী:শিল্পকলায় একুশে পদক বিজয়ী বিষয়শ্রেণী:বাংলাদেশী চিত্রশিল্পী বিষয়শ্রেণী:ঢাকা বিশ্ববিদ্যালয়ের চারুকলা অনুষদের প্রাক্তন শিক্ষার্থী
is used to produce an তথ্যছক for aircraft and other related aeronautical topics including aircraft types and programs, individual aircraft and their careers. and aircraft engines. It may be used to display general characteristics and features of the item, along with manufacturing details and history as appropriate.  Some parameters in the Infobox are only intended for specific classes of topic and are not recommended for use with the other kinds. If there is already a section discussing the specifications of the aeronautical item, the inclusion of specifications and performance parameters in the Infobox should be skipped.
থিয়েরি ড্যাসল্ট (জন্ম ২৬ মার্চ ১৯৫৭) একজন ফরাসি বিনিয়োগকারী এবং ধনকুবের উদ্যোক্তা। তিনি তত্ত্বাবধায়ক বোর্ডের চেয়ারম্যান এবং ডাসল্ট গ্রুপের ডেপুটি সিইও।    তিনি সার্জ ড্যাসল্টের ছেলে এবং মার্সেল ড্যাসল্টের নাতি। তার ভাই হলেন অলিভিয়ার ড্যাসল্ট এবং লরেন্ট ড্যাসল্ট এবং তার বোন মেরি-হেলেন হ্যাবার্ট ।   ড্যাসল্ট একজন স্নাতক এবং তার কোন সন্তান নেই।   ধন  ফোর্বসের মতে, ড্যাসল্ট এর সম্পত্তির মূল্য আনুমানিক $৯.৬ বিলিয়ন, যা তাকে বিশ্বের ৩৪৪তম ধনী ব্যক্তি করে তুলেছে।    তথ্যসূত্র   বিষয়শ্রেণী:১৯৫৭-এ জন্ম বিষয়শ্রেণী:ইহুদি বংশোদ্ভূত ফরাসি ব্যক্তি বিষয়শ্রেণী:জীবিত ব্যক্তি বিষয়শ্রেণী:ড্যাসল্ট পরিবার
সুরাট রেলওয়ে স্টেশন হল সুরাট শহরের একটি প্রধান রেল স্টেশন। এটি ভারতীয় রেলের পশ্চিম রেল অঞ্চলের দ্বারা প্রশাসনিকভাবে নিয়ন্ত্রিত হয়। স্টেশনটি ভারতীয় রেলের পশ্চিম রেল অঞ্চলের এ১-শ্রেণির রেলওয়ে স্টেশন। এটি আহমেদাবাদ–বড়োদরা–মুম্বই রেল পথের রেল স্টেশন হিসাবে ১৮৬০ সালে নির্মিত হয়।  ২০১৬ সালের শুরুর দিকে, ভারতীয় রেলওয়ের ক্যাটারিং অ্যান্ড ট্যুরিজম কর্পোরেশন পরিচ্ছন্নতার উপর ভিত্তি করে স্টেশনটিকে ভারতের সেরা বৃহত স্টেশন হিসেবে স্বীকৃতি প্রদান করে।  গুরুত্বপূর্ণ ট্রেন  সুরাট রেলওয়ে স্টেশন থেকে নিম্নলিখিত ট্রেন ছেড়ে যায়:   বান্দ্রা টার্মিনাস-সুরাট ইন্টারসিটি এক্সপ্রেস  ফ্লায়িং রানি  সুরাট-জামনগর ইন্টারসিটি এক্সপ্রেস  সুরাট-হাপা ইন্টারসিটি এক্সপ্রেস  তপতি গঙ্গা এক্সপ্রেস  সুরাট-ভগলপুর এক্সপ্রেস  সুরাট-মুজাফফরপুর এক্সপ্রেস  সুরাট-মাহুভা সুপারফাস্ট এক্সপ্রেস  সুরাট-মালদা টাউন এক্সপ্রেস  সুরাট-অমরাবতী এক্সপ্রেস  পুরী-সুরাট এক্সপ্রেস  চিত্রশালা  তথ্যসূত্র  বহিঃসংযোগ  বিষয়শ্রেণী:সুরাট জেলার রেলওয়ে স্টেশন বিষয়শ্রেণী:১৯৫২-এ চালু রেলওয়ে স্টেশন
thumb|মীরাবাঈ বৈষ্ণব ভক্তি আন্দোলনের অন্যতম উল্লেখযোগ্য কবি-সাধক ছিলেন।   নববিধা ভক্তি হচ্ছে শ্রীমদ্ভাগবত পুরাণ এবং অন্যান্য ভক্তিশাস্ত্রে উল্লেখ থাকা নয় ধরনের ভক্তি।  শংকরদেবের একটি শ্লোকে এই নয় ধরনের ভক্তির উল্লেখ আছে-  "শ্রবণং কীর্তনং বিষ্ণোঃ স্মরণং পাদ সেবনম্।  অর্চনং বন্দনং দাস্যং সখ্যমাত্মনিবেদনম্।।"  এই নববিধা ভক্তি হচ্ছে-  শ্রবণ (সর্বোৎকৃষ্ট উদাহরণ: পরীক্ষিত),  কীর্তন,(সর্বোৎকৃষ্ট উদাহরণ:মীরাবাঈ),   স্মরণ (সর্বোৎকৃষ্ট উদাহরণ: প্রহ্লাদ),  অর্চন (সর্বোৎকৃষ্ট উদাহরণ: পৃথু),  পদসেবন (সর্বোৎকৃষ্ট উদাহরণ: লক্ষ্মী দেবী),  দাস (সর্বোৎকৃষ্ট উদাহরণ: হনুমান),  সখাত্ব (সর্বোৎকৃষ্ট উদাহরণ: অর্জুন),  বন্দন (সর্বোৎকৃষ্ট উদাহরণ: অক্রূর) এবং  আত্মনিবেদন (সর্বোৎকৃষ্ট উদাহরণ: বলি)।  ভাব অনুসারেও ভক্তির শ্রেণী বিভাজন- বাৎসল্য,  সখ্য,  দাস্য এবং  মাধুর্য্য।   ভক্তি শব্দের অর্থ 'ভক্তি' শব্দের সাধারণ অর্থ ঈশ্বর সেবা। ঈশ্বর ছাড়াও দেশভক্তি, মাতৃভক্তি, পিতৃভক্তি ইত্যাদি উল্লেখযোগ্য। আধাত্মিক ক্ষেত্রে ঈশ্বরর সাথে বা ভজনীয় দেবতার প্রতি থাকা গভীর অনুরাগ এবং প্রীতিয়েই ভক্তি। ভক্তি এক মানসিক অবস্থা। ভক্তির স্তর তিনটি শ্রদ্ধা, রতি এবং ভক্তি। গানে চার প্রকার ভক্তির কথা উল্লেখ করা হচ্ছে—  আর্ত,  জিজ্ঞাসু,  অর্থার্থী এবং  জ্ঞানী।  ভক্তির শ্রেণী বিভাজন  বহুল অর্থে ভক্তির শ্রেণী দুটি-  গৌণভক্তি  এবং   পরাভক্তি। তথ্যসূত্র  বিষয়শ্রেণী:হিন্দু দর্শন
অন্তর্দেশীয় মঙ্গোলিয়া (ইংরেজি Inner Mongolia ইনার মঙ্গোলিয়া) গণচীনের একটি স্বায়ত্তশাসিত অঞ্চল। এর আয়তন ৩০২ মিলিয়ন একর, যা চীনের মোট ভূমির ১২%। হোহহোট হচ্ছে অন্তর্দেশীয় মঙ্গোলীয় স্বায়ত্বশাসিত অঞ্চলের রাজধানী। ২০০৪ সনের শুমারী অনুযায়ী অন্তর্দেশীয় মঙ্গোলিয়ায় ২ কোটি ৫০ লক্ষ লোক বাস করে।  অন্তর্দেশীয় মঙ্গোলীয় স্বায়ত্বশাসিত অঞ্চলের সাথে রাশিয়া এবং মঙ্গোলিয়ার সীমান্ত রয়েছে। ১৯৪৭ সালে স্বায়ত্বশাসিত অঞ্চলটি কানসু এবং নিংশিয়াং প্রদেশের উত্তর অংশের পাশাপাশি অতীতের সুয়ুয়ান, চাহর, রেহ, লিয়াবেই এবং জিংআন প্রদেশগুলির  নিয়ে গঠন করা ছিল। অন্তর্দেশীয় মঙ্গোলিয়ার প্রধান শহরগুলোর মধ্যে রাজধানী শহর হোহহোট সেইসাথে হুলানবুইয়ার, ওরডোস, টংলিয়াও, উলানকাব, উহাই বাওতাউ এবং বাইয়ান নুর শহর। এই প্রদেশের এলাকাটি তৃতীয় বৃহত্তম চীনা উপবিভাগ, যার আয়তন ১২,০০,০০০ বর্গ কিমি (৪,৬৩,০০০ বর্গ মাইল) এবং চীনের মোট ভূমি এলাকার ১২%। ২০১০ সালের আদমশুমারিতে অন্তর্দেশীয় মঙ্গোলীয়ার জনসংখ্যা ছিল ২,৪৭,০৬,৩২১ জন যা চীনের মোট জনসংখ্যা ১.৮৪%। অন্তর্দেশীয় মঙ্গোলিয়া দেশটির ২৩ তম জনবহুল প্রদেশ-স্তরের বিভাগ।  অন্তর্দেশীয় মঙ্গোলিয়ার ইতিহাস থেকে জানা যায় ১২০৬ খ্রিষ্টাব্দে চেংগিজ খান মোঙ্গল জাতিসমূহকে একত্রিত করেন এবং তার সৈন্যরা ১২৭৯ খ্রিষ্টাব্দে চীন দখল ।   অর্থনীতি  অন্তর্দেশীয় মঙ্গোলিয়ার নদী অববাহিকায় গমের চাষ হয়। অন্তর্দেশীয় মঙ্গোলিয়া স্বায়ত্বশাসিত অঞ্চলে প্রচুর পরিমাণে প্রাকৃতিক সম্পদ যেমন কয়লা, প্রাকৃতিক গ্যাস, নিওবিয়াম, জিরকোনিয়াম এবং বেরিলিয়াম মওজুদ আছে। চীনের উত্তরে সবচেয়ে গুরুত্বপূর্ণ কয়লা শিল্প রয়েছে এখানে। ২০০৭ সনে অন্তর্দেশীয় মঙ্গোলিয়ার স্থূল জাতীয় উত্পা‌দন বা জিডিপি ছিল ৬০০ বিলিয়ন ইউয়ান; সেইসাথে চমকে দেয়ার মতো বার্ষিক ১৯% প্রবৃদ্ধি কিন্ত্ত জিডিপি হলো বার্ষিক ২৫০০০ ইউয়ান। রাজধানী শহর হোহহোটের আবাসিক মার্কেট দ্রুত বৃদ্ধি পাচ্ছে এবং এখানে নতুন নতুন অ্যাপার্টমেন্ট ভবন ও প্রচুর সুউচ্চ দাপ্তরিক ভবন তৈরী হচ্ছে।   সংস্কৃতি  অন্তর্দেশীয় মঙ্গোলিয়ায় বিভিন্ন উপভাষায় অধিবাসীদের কথা বলতে দেখা যায় যেমন চাহার, ইজিন-এলেক্সা এবং বারঘু-বুরিয়াত। অন্তর্দেশীয় মঙ্গোলিয়ায় চীনা সংখ্যালঘু সম্প্রদায় সমূহের নিজস্ব ভাষা ও কথ্যরীতি রয়েছে। ধ্রুপদী মঙ্গোল লিপি এখনও অন্তর্দেশীয় মঙ্গোলিয়ায় প্রচলিত রয়েছে। সিরিলীয় বর্ণমালাও বহির্দেশীয় মঙ্গোলিয়ায় ব্যবহৃত হয়ে আসছে। জাতিগত মঙ্গোলরা এখন কমপক্ষে একটি চীনা কথ্য ভাষায় পারদর্শী।  পর্যটন  ১৫৮০ সালে হোহ্হটে নির্মিত ডাজাও টেম্পল এবং ১৬৯৭ সালে নির্মিত জিয়াওঝাউ টেম্পল অথবা ওরডোসে চেঙ্গিস খানের সমাধিসৌধ এখানকার পর্যটনের মূল আকর্ষণ। এছাড়াও অন্তর্দেশীয় মঙ্গোলিয়ার প্রকৃতি পর্যটকদের মুগ্ধ করে।   তথ্যসূত্র    পাদটীকা   বিষয়শ্রেণী:চীনের প্রাদেশিক স্তরের প্রশাসনিক বিভাগ বিষয়শ্রেণী:চীনের স্বায়ত্বশাসিত অঞ্চল বিষয়শ্রেণী:১৯৪৭-এ প্রতিষ্ঠিত রাষ্ট্র ও অঞ্চল বিষয়শ্রেণী:ঐতিহাসিক অঞ্চল
ইয়র্কশায়ারের বাইরাম এবং লংলি হলের তৃতীয় ব্যারোনেট (১৬৯৯-১৭৬৯) স্যার জন র‍্যামসডেন ছিলেন একজন ব্রিটিশ জমিদার এবং স্বাধীন হুইগ রাজনীতিবিদ যিনি ১৭২৭ থেকে ১৭৫৪ সাল পর্যন্ত হাউস অফ কমন্সে বসেছিলেন।   জীবনের প্রথমার্ধ  ১৬৯৯ সালের ২১ মার্চ র‍্যামসডেন বাইরাম ও লংলি হলের দ্বিতীয় ব্যারোনেট স্যার উইলিয়াম র‍্যামসডেন এবং তার স্ত্রী এলিজাবেথ লোথারের জ্যেষ্ঠ পুত্র ছিলেন। তিনি ছিলেন জন লোথার, ১ম ভিসকাউন্ট লন্সডেলের কন্যা। ১৭১৮ সালের ৪ এপ্রিল তিনি কেমব্রিজের ক্লেয়ার কলেজে ভর্তি হন  ১৭৩৬ সালের ২৭ জুন তিনি তার বাবার উত্তরসূরী হিসেবে ব্যারোনেট পদে অধিষ্ঠিত হন।   কর্মজীবন  ১৭২৭ সালের ব্রিটিশ সাধারণ নির্বাচনে, র‍্যামসডেনকে তার চাচা, হেনরি লোথার, তৃতীয় ভিসকাউন্ট লোন্সডেল অ্যাপলবির সংসদ সদস্য হিসেবে ফিরিয়ে আনেন। তিনি একজন স্বাধীন হুইগ ছিলেন এবং ১৭২৯ সালে সিভিল তালিকার বকেয়া, ১৭৩৩ সালে আবগারি বিল এবং ১৭৩৪ সালে সেপ্টেনিয়াল আইন বাতিলের পক্ষে সরকারের সাথে ভোট দিয়েছিলেন। ১৭৩৪ সালের ব্রিটিশ সাধারণ নির্বাচনে তাকে ফিরিয়ে আনা হয়েছিল এবং ১৭৩৯ সালে স্প্যানিশ কনভেনশনে সরকারের বিরুদ্ধে ভোট দিয়েছিলেন। ১৭৪০ সালে তাকে বিরোধী দলের সদস্য হিসেবে বিবেচনা করা হয়েছিল। ১৭৪১ সালের ব্রিটিশ সাধারণ নির্বাচনে তাকে আবার ফিরিয়ে আনা হয়েছিল এবং ১৭৪২ সালে ওয়ালপোলের গোপন কমিটির জন্য নির্বাচিত না হলেও তাকে এগিয়ে রাখা হয়েছিল। তবে তিনি পরবর্তী ডিসেম্বরে এবং ১৭৪৪ সালে আবার হ্যানোভারিয়ানদের উপর সরকারের বিরুদ্ধে ভোট দিয়েছিলেন । ১৭৪৭ সালের ব্রিটিশ সাধারণ নির্বাচনে তাকে আবার ফিরিয়ে আনা হয়েছিল এবং সরকার সমর্থক হিসেবে শ্রেণীবদ্ধ করা হয়েছিল, যদিও তিনি স্বাধীন ছিলেন। ১৭৫৪ সালে তিনি আর দাঁড়াননি।   পরবর্তী জীবন এবং উত্তরাধিকার  র‍্যামসডেন ১৭৪৮ সালের ৮ আগস্ট লাইসেন্সের মাধ্যমে মার্গারেট ব্রাইটকে বিয়ে করেন, যিনি ইয়র্কশায়ারের ব্যাডসওয়ার্থের থমাস লিডেল ব্রাইটের বিধবা স্ত্রী এবং ইয়র্কশায়ারের সলির উইলিয়াম নর্টনের কন্যা। তাদের দুই ছেলে এবং দুই মেয়ে ছিল। ১৭৬৬ সালে তিনি হাডার্সফিল্ডে ক্লথ হল নির্মাণের দায়িত্বে ছিলেন।  তিনি ১৭৬৯ সালের ১০ এপ্রিল বাইরমে মারা যান এবং ১৭ এপ্রিল ব্রাদারটনে তাকে সমাহিত করা হয়। তাঁর পুত্র জন তাঁর স্থলাভিষিক্ত হন।Cokayne, George Edward, ed. (1904), Complete Baronetage volume 4 (1665-1707), Exeter: William Pollard and Co, retrieved 9 October 2018   তথ্যসূত্র   বিষয়শ্রেণী:ক্লেয়ার কলেজ, কেমব্রিজের প্রাক্তন শিক্ষার্থী বিষয়শ্রেণী:ইংল্যান্ডের ব্যারোনেটেজের ব্যারোনেট বিষয়শ্রেণী:ইংল্যান্ডের নির্বাচনী এলাকা থেকে গ্রেট ব্রিটেনের সংসদ সদস্য বিষয়শ্রেণী:গ্রেট ব্রিটেনের সংসদ সদস্য ১৭৫৪-১৭৬১ বিষয়শ্রেণী:গ্রেট ব্রিটেনের সংসদ সদস্য ১৭৪৭-১৭৫৪ বিষয়শ্রেণী:গ্রেট ব্রিটেনের সংসদ সদস্য ১৭৪১-১৭৪৭ বিষয়শ্রেণী:গ্রেট ব্রিটেনের সংসদ সদস্য ১৭৩৪-১৭৪১ বিষয়শ্রেণী:গ্রেট ব্রিটেনের সংসদ সদস্য ১৭২৭-১৭৩৪ বিষয়শ্রেণী:১৭৬৯-এ মৃত্যু বিষয়শ্রেণী:১৬৯৯-এ জন্ম
thumb ঢাকুরিয়া প্রতাপকাটি মাধ্যমিক বিদ্যালয় বাংলাদেশের যশোর জেলার মনিরামপুর থানায় অবস্থিত একটি মাধ্যমিক বিদ্যালয়। এটি ১৯৩৯ সালে বাবু প্রবোধ কুমার মিত্র প্রতিষ্ঠা করেন।thumb    ইতিহাস  ১৯৩৯ সালের ২৬শে অক্টোবরে নবপ্রতিষ্ঠিত এই বিদ্যালয়টি কোলকাতা বিশ্ববিদ্যালয় এর পক্ষ থেকে মান সম্পন্নতার স্বীকৃতি পায়। বাবু প্রবোধ কুমার মিত্র ছিলেন বিদ্যালয়ের প্রথম প্রধান শিক্ষক। কিন্তু তিনি তার এই দায়িত্বভার বেশিদিন পালন করে যেতে পারেননি। ১৯৭১ সালের ৭ই মে তারিখে তিনি দু:জনকভাবে পাকিস্তানি হানাদার বাহিনীর হাতে নির্মমভাবে শহীদ হন। এসময় শূন্য পদে গুরু দায়িত্ব পালনের জন্য দ্বিতীয় প্রধান শিক্ষক হিসাবে দায়িত্ব দেন বাবু গোপাল চন্দ্র মন্ডল।    প্রধান শিক্ষক  thumb|আব্দুল জব্বার দ্বিতীয় প্রধান শিক্ষক এর অবসর গ্রহণের পর প্রতিষ্ঠাতা বাবু প্রবোধ কুমার দিত্রের সুযোগ্য সন্তান বাবু অপূর্ব কুমার মিত্র তৃতীয় প্রধান শিক্ষক হিসাবে দায়িত্ব প্রাপ্ত হন ২০০০ সালে। কিন্তু অত্যন্ত দু:খজনকভাবে ২০০৩ সালের ফেব্রুয়ারি মাসে তার দায়িত্ব গ্রহণের মাত্র ৩ বছরের মাথায় তিনি হৃদরোগে আক্রান্ত হয়ে মারা যান। তার এই অকাল মৃত্যুর পর সম্মানিত বিদ্যালয় কমিটি তৎকালীন সহকারী শিক্ষক আব্দুল জব্বার সাহেবকে আমাদের বিদ্যালয়ের চতুর্থ প্রধান শিক্ষক হিসাবে দায়িত্ব দেন। তিনি ২০০৪ সালের জুন মাসে প্রধান শিক্ষকের দায়িত্ব পালন শুরু করন।  বর্তমানে বিদ্যালয়ের মোট ছাত্র-ছাত্রী সংখ্যা ৫২৫ জন ও ২০ জন শিক্ষক ও কর্মচারী রয়েছে। বিজ্ঞান, ব্যবসায় শিক্ষা এবং মানবিক এই তিনটি বিভাগই রয়েছে। পাঠাগারে রয়েছে ২০ হাজারের উপরে বই।    তথ্যসূত্র   বিষয়শ্রেণী:যশোর জেলার বিদ্যালয় বিষয়শ্রেণী:১৯৩৯-এ প্রতিষ্ঠিত শিক্ষাপ্রতিষ্ঠান
বাওয়ামান মসজিদ (অথবা বাভা মানের মসজিদ) পশ্চিম ভারতের চম্পানেরে অবস্থিত একটি মসজিদ। এটি পুরনো শহরের কেল্লার দরজার মধ্যে একের পশ্চিম দিকে অবস্থিত, গুজরাতের চম্পানের-পাওয়াগড় প্রত্নতাত্ত্বিক উদ্যানের মধ্যে।  ইতিহাস মসজিদটি বাওয়ামান (অথবা বাভা মান) এর পরে নাম দেওয়া হয়, যিনি বরোদায় একজন সাধু হিসেবে সম্মানিত ছিলেন। বাওয়ামান সাদান শাহ্ এর একজন অনুগামী ছিলেন, যার সমাধি কালিকা মাতা মন্দির এর পাওয়াগড় পাহাড় চূড়ায় অবস্থিত, যা প্রত্নতাত্ত্বিক উদ্যানের মধ্যেও রয়েছে। মাহমুদ বেগাদার সময় এই মসজিদটি নির্মাণ হয়, সেই এলাকার অন্যান্য মসজিদের সাথে, যেমন জামা, কেভাদা, এক মিনার, খাজুরি, নাগিনা, এবং শাহার কি।  যদিও অনেক কাঠামোগত উপাদান জীর্ণ বা ক্ষতিগ্রস্থ হয়, ভারতীয় প্রত্নতাত্ত্বিক জরিপ (এএসআই) ১৯৮৫ সালে রিপোর্ট করেছিল যে পুনরুদ্ধারের কাজ চলছে, যেমন ছাদ থেকে মৃত চুন কংক্রিট উপাদান অপসারণ, সেইসাথে খিলানগুলিতে আলগা পাথর পুনরায় সেট করা। ২০০৬ সালের এএসআই রিপোর্টগুলি নির্দেশ করে যে বাওয়ানা মসজিদ এবং এছাড়াও জামে মসজিদ, দুর্গের প্রাচীর, কেভাদা মসজিদ, লিলা গুম্বাজ কি মসজিদ, সিকান্দার শাহ সমাধি এবং বহু ঐতিহ্যবাহী স্মৃতিস্তম্ভের ব্যাপক পুনরুদ্ধারের কাজ করা হয়েছে। সিকান্দার সমাধি, যার ফলে সাইটগুলোতে পর্যটকদের আনাগোনা কিছুটা বেড়েছে। এএসআই ইতিমধ্যেই চার বছরের মেয়াদে সংরক্ষণ কার্যকলাপে ২.২৫ কোটি রুপি (প্রায় যুক্তরাষ্ট্র $০.৪৫ মিলিয়ন) খরচ করেছে এবং স্থানগুলিতে আরও পুনরুদ্ধার কাজের জন্য আরও ১.১৫ কোটি রুপি (যুক্তরাষ্ট্র $০.২৩ মিলিয়ন) বরাদ্দ করা হয়েছে৷ ২০০৯ সালে একটি ফলো-আপ রিপোর্ট ভূমিকম্পের ক্ষয়ক্ষতির পর ব্যাপক সংরক্ষণের কাজ বর্ণনা করেছে।  স্থাপত্য এবং জিনিসপত্র thumb|মসজিদের ভেতরে উঁচু প্লিন্থ সহ একটি উত্থিত প্ল্যাটফর্মে নির্মিত, এর বৈশিষ্ট্যগুলির মধ্যে রয়েছে একটি মিনার যা গাছের উপরে দাঁড়িয়ে আছে, তিনটি বড় গম্বুজ, পিছনের দেওয়ালে তিনটি মিহরাব, এবং খিলানযুক্ত প্রবেশপথ। ভবনের কাছে অযু করার ট্যাঙ্কও আছে।  আরও দেখুন  চম্পানের-পাওয়াগড় প্রত্নতাত্ত্বিক উদ্যানের স্তম্ভ  তথ্যসূত্র  বিষয়শ্রেণী:চম্পানেরের মসজিদ বিষয়শ্রেণী:চম্পানের-পাওয়াগড় প্রত্নতাত্ত্বিক উদ্যান বিষয়শ্রেণী:১৫শ শতাব্দীর মসজিদ বিষয়শ্রেণী:গুজরাতের জাতীয় গুরুত্বের স্মৃতিস্তম্ভ
বক্সনগর বিধানসভা উত্তর-পূর্ব ভারতের ত্রিপুরা রাজ্যের বিধানসভার ৬০ টি নির্বাচনী এলাকার মধ্যে অন্যতম। এই আসনটি সংরক্ষিত আসন নয়। এই কেন্দ্রটি ত্রিপুরা পশ্চিম লোকসভা কেন্দ্রের অন্তর্গত। এই বিধানসভা কেন্দ্রটি ১৯৭২ সাল থেকে কার্যকর এবং সর্বাধিকবার বিজিত দলটি হলো ভারতের কমিউনিস্ট পার্টি (মার্ক্সবাদী) (সাত বার)।Sitting and Previous MLAs from বক্সনগর বিধানসভা কেন্দ্র  ভোটার পরিসংখ্যান ২০১৮ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট নিবন্ধিত ভোটারের সংখ্যা ৩৭,৮৫৭ জন, যার মধ্যে পুরুষ ভোটার ১৯,৫৩৮ জন এবং নারী ভোটার ১৮,৩১৯ জন। বক্সনগর বিধানসভা কেন্দ্রে ২০১৮ ভোটার লিঙ্গানুপাত ৯৩৮। ২০১৩ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট নিবন্ধিত ভোটারের সংখ্যা ছিলো ৩৩,৫৫০ জন যার মধ্যে পুরুষ ভোটার ১৭,১০৮ জন এবং নারী ভোটার ১৬,৪৪২ জন।   বিধানসভার সদস্য    নির্বাচন বিধায়কদল সময়কাল১৯৭২ মনসুর আলি আইএনসি১৯৭২-৭৭১৯৭৭আরাবার রহমান সিপিআই(এম)১৯৭৭-৮৮১৯৮৩১৯৮৮বিলাল মিয়া আইএনসি১৯৮৮-৯৩১৯৯৩শাহিদ চৌধুরী সিপিআই(এম)১৯৯৩-৯৮১৯৯৮বিলাল মিয়া আইএনসি১৯৯৮-২০০৩২০০৩শাহিদ চৌধুরী সিপিআই(এম) ২০০৩-বর্তমান২০০৮২০১৩২০১৮   নির্বাচনী ফলাফল   ২০১৮ ফলাফল    ২০১৩ ফলাফল    তথ্যসূত্র   বিষয়শ্রেণী:সিপাহীজলা জেলা বিষয়শ্রেণী:ত্রিপুরার বিধানসভা কেন্দ্র
আন্দ্রি বেরেঞ্জার (; জন্ম: ২৯ আগস্ট ১৯৯১) শ্রীলঙ্কার কলম্বোয় জন্মগ্রহণকারী আমিরাতি ক্রিকেটার। সংযুক্ত আরব আমিরাত ক্রিকেট দলের অন্যতম সদস্য তিনি। ডানহাতি ব্যাটসম্যান হিসেবে দলে প্রতিনিধিত্ব করছেন।   খেলোয়াড়ী জীবন  ডিসেম্বর, ২০০৮ সালে সিডুয়া রাডোলুয়া দলের পক্ষে লিস্ট এ ক্রিকেটে অভিষেক ঘটে তার। প্রতিপক্ষ দল হিসেবে ছিল মোরাতুয়া স্পোর্টস ক্লাব। পরের সপ্তাহেই ২০০৮-০৯ মৌসুমের প্রিমিয়ার চ্যাম্পিয়নশীপে একই দলের পক্ষে প্রথম-শ্রেণীর ক্রিকেটে সর্বপ্রথম অংশগ্রহণ করেন। জুলাই, ২০০৯ সাল থেকে সিংহলিজ স্পোর্টস ক্লাবের পক্ষে অনূর্ধ্ব-২৩ ক্রিকেটে অংশ নেন। ২০০৯ মৌসুমের ঐ অনূর্ধ্ব-২৩ প্রতিযোগিতায় বি-গ্রুপ থেকে দলকে শীর্ষস্থানে রাখতে মূল্যবান অবদান রাখেন।  ২৮ নভেম্বর, ২০১৪ তারিখে সংযুক্ত আরব আমিরাত দলের সদস্যরূপে আফগানিস্তানের বিপক্ষে তার একদিনের আন্তর্জাতিকে অভিষেক হয়।"Afghanistan tour of United Arab Emirates, 1st ODI: United Arab Emirates v Afghanistan at Dubai (CA), Nov 28, 2014". ESPN Cricinfo. Retrieved 28 November 2014.   তথ্যসূত্র   বিষয়শ্রেণী:আমিরাতি ক্রিকেটার বিষয়শ্রেণী:১৯৯১-এ জন্ম বিষয়শ্রেণী:জীবিত ব্যক্তি বিষয়শ্রেণী:শ্রীলঙ্কান ক্রিকেটার বিষয়শ্রেণী:সংযুক্ত আরব আমিরাতের একদিনের আন্তর্জাতিক ক্রিকেটার বিষয়শ্রেণী:২০১৫ ক্রিকেট বিশ্বকাপের ক্রিকেটার বিষয়শ্রেণী:সিডুয়া রাদোলুয়া স্পোর্টস ক্লাবের ক্রিকেটার বিষয়শ্রেণী:কলম্বো ক্রিকেট ক্লাবের ক্রিকেটার বিষয়শ্রেণী:শ্রীলঙ্কা ক্রিকেট কম্বাইন্ড একাদশের ক্রিকেটার বিষয়শ্রেণী:কলম্বো থেকে আগত ক্রিকেটার বিষয়শ্রেণী:কাতারি ক্রিকেটার বিষয়শ্রেণী:কাতারের টুয়েন্টি২০ আন্তর্জাতিক ক্রিকেটার বিষয়শ্রেণী:সেন্ট পিটার্স কলেজ, কলম্বোর প্রাক্তন শিক্ষার্থী বিষয়শ্রেণী:একাধিক আন্তর্জাতিক দলে অংশগ্রহণকারী ক্রিকেটার
২৬নং ওয়ার্ড হল ঢাকা উত্তর সিটি কর্পোরেশনের একটি প্রশাসনিক ওয়ার্ড ও নির্বাচনী এলাকা, যা অঞ্চল-৫ এর অন্তর্গত। এটি প্রাক্তন ঢাকা সিটি কর্পোরেশনর ৩৯ নং ওয়ার্ড ছিল। ওয়ার্ড নং ২৬ ঢাকা মহানগরের তেজগাঁও থানায় অবস্থিত। এবং ওয়ার্ডটি বাংলাদেশ জাতীয় সংসদের ঢাকা-১২ আসনের অন্তর্গত। এ ওয়ার্ডের বর্তমান কাউন্সিলর হলেন শামীম হাসান।   বিবরণ  ওয়ার্ড নং ২৬ ঢাকা মহানগরের কারওয়ান বাজার বাণিজ্যিক এলাকা, কারওয়ান বাজার, কাজী নজরুল ইসলাম এভিনিউ, গ্রীন রোড, তেজতুরী বাজার পূর্ব, তেজতুরী বাজার পশ্চিম, স্টেশন রোড, তেজকুনীপাড়া (শহীদ বীর উত্তম জিয়াউর রহমান সড়ক, বসুন্ধারা সিটি মার্কেট এলাকা নিয়ে গঠিত। এর আয়তন ১.৩৭ বর্গকিলোমিটার।   ইতিহাস   কাউন্সিলর  নির্বাচনকাউন্সিলররাজনৈতিক দলসূত্র  ২০১৫    ২০২০ শামীম হাসান    তথ্যসূত্র  বিষয়শ্রেণী:ঢাকা উত্তর সিটি কর্পোরেশনের ওয়ার্ড
ভান্ডারা ইউনিয়ন বাংলাদেশের রংপুর বিভাগের দিনাজপুর জেলার বিরল উপজেলার অন্তর্গত একটি ইউনিয়ন পরিষদ। এটি ২৭১.৬১ কিমি২ (১০৪.৮৭ বর্গমাইল)এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২১,২৭৩ জন। ইউনিয়নটিতে মোট গ্রামের সংখ্যা ২৭টি ও মৌজার সংখ্যা ২৭টি।  গ্রামসমূহ  বৈরাগীপাড়া           বালান্দোর                        বান্দইল                     নাগরবাড়ী  বড়তিলাইন           বেতুড়া                          ভান্ডারা                      পাকুড়া  ভারাডাঙ্গী             চকফসল                         ছোটবৈদ্যনাথপুর         পশ্চিমমহেশপুর  দৈকতবাড়ী         দক্ষিণরঘুনাথপুর                দক্ষিণসেমপুর            পশ্চিমরামচন্দ্রপুর  ডাঙ্গাপাড়া             ঘাগরাগাছি                     গোপালপুর                 রামপুর  খোপড়া              মানিকপাড়া                  মৌচুষা                  সন্ডিয়া  সুইহারা             ঠনঠনিয়া                      শ্যামপুর  তথ্যসূত্র  বহিঃসংযোগ  অফিসিয়াল ওয়েবসাইট  বিষয়শ্রেণী:বিরল উপজেলার ইউনিয়ন